text: Otte nye navne til Tønder Festival
  12 maj 2014 kl. 05.28
  Sommerens festival i Tønder har nu fået otte nye navne føjet på plakaten.
  Sidste år var Tønder Festival tæt på at lukke, da festivalen havde et underskud på 1,6 mio. kroner. Men nu ser arrangørerne frem mod sommerens festival, der også er Tønder Festivals 40 års jubilæum.
  Otte nye navne er i dag blevet tilføjet programmet. Det gælder Poul Krebs, Habadekuk, Mikael K & Klondyke, Big Basco, Harald Haugaard, HudsonTaylor, Madison Violet og Sarah Lee Guthrie & Johnny Irion.
  Med de otte nye er der nu offentliggjort 29 kunstnere der skal spille i Tønder i august måned. Blandt dem er Steve Earle, The Lone Bellow, Rungrig og Oysterband.
  Se hele programmet på linket herunder.
  Klik her og se hele det offentliggjorte program på dette års Tønder Festival.
  